Úradný vestník L 065 , 11/03/1977 S. 0002 - 0003

Fínske špeciálne vydanie: Kapitola 3 Zväzok 8 S. 0155

Švédske špeciálne vydanie: Kapitola 3 Zväzok 8 S. 0155

Grécke špeciálne vydanie: Kapitola 03 Zväzok 17 S. 0214

Španielske špeciálne vydanie: Kapitola 03 Zväzok 12 S. 0041

Portugalské špeciálne vydanie Kapitola 03 Zväzok 12 S. 0041



Dohoda vo forme výmeny listov medzi Európskym hospodárskym spoločenstvom a Marockým kráľovstvom o niektorých vínach pochádzajúcich z Maroka, ktoré majú nárok na označenie pôvodu Vaša excelencia, mám tú česť oznámiť Vám, že pri dodržaní referenčných cien boli naplnené všetky podmienky potrebné na uplatnenie koncesie, ktorú ustanovuje článok 21 ods. 2 Dohody o spolupráci medzi Európskym hospodárskym spoločenstvom a Marockým kráľovstvom podpísanej 27. apríla 1976 a článok 14 ods. 2 dočasnej dohody, pokiaľ ide o dovozy vína do spoločenstva, ktoré má podľa marockého práva nárok na jedno z nižšie uvedených označení pôvodu, a v súvislosti s ktorým ste požiadali o uplatňovanie vyššie uvedených ustanovení: - BERKANE, - SAIS, - BENI M'TIR, - GUERROUANE, - ZEMMOUR, - ZENNATA. Ďalej túto príležitosť využívam na to, aby som Vám oznámil, že na účely uplatnenia vyhlásení spoločenstva k ustanoveniam vyššie spomenutých článkov sa na víno vo väčšom množstve vzťahujú príslušné opatrenia, len ak spĺňa nasledovné podmienky: a) kontajnery musia by vhodné na prepravu vína a smú sa používať len na tento účel; b) kontajnery musia byť celkom naplnené; c) kontajnery musia byť uzavreté tak, aby s nimi nebolo možné manipulovať a musí byť zabezpečené, že počas prepravy a skladovania neprebehnú žiadne operácie mimo dohľadu kontrolných orgánov Maroka alebo členských štátov spoločenstva; d) každý kontajner musí byť označený tak, aby bolo možné identifikovať kvalitu vína, ktoré obsahuje; e) príslušné víno možno prepravovať len v kontajneroch, ktorých kapacita neprevyšuje 25 hektolitrov. Dohoda vo forme výmeny listov je neoddeliteľnou súčasťou dohody o spolupráci a dočasnej dohody. Spoločenstvo podnikne všetky nevyhnutné kroky na zabezpečenie uplatňovania vyššie spomenutých opatrení s účinnosťou od 1. apríla 1977. Bol by som Vám vďačný, keby ste mohli potvrdiť, či Vaša vláda s týmto znením súhlasí. Vaša excelencia, prijmite, prosím, výraz mojej najhlbšej úcty. Za Radu Európskych spoločenstiev Vážený pane, mám česť potvrdiť dnešným dátumom prijatie Vášho listu tohto znenia: "Mám tú česť oznámiť Vám, že pri dodržaní referenčných cien boli naplnené všetky podmienky potrebné na uplatnenie koncesie, ktorú ustanovuje článok 21 ods. 2 Dohody o spolupráci medzi Európskym hospodárskym spoločenstvom a Marockým kráľovstvom podpísanej 27. apríla 1976 a článok 14 ods. 2 dočasnej dohody, pokiaľ ide o dovozy vína do spoločenstva, ktoré má podľa marockého práva nárok na jedno z nižšie uvedených označení pôvodu, a v súvislosti s ktorým ste požiadali o uplatňovanie vyššie uvedených ustanovení: - BERKANE, - SAIS, - BENI M'TIR, - GUERROUANE, - ZEMMOUR, - ZENNATA. Ďalej túto príležitosť využívam na to, aby som Vám oznámil, že na účely uplatnenia vyhlásení spoločenstva k ustanoveniam vyššie spomenutých článkov sa na víno vo väčšom množstve vzťahujú príslušné opatrenia, len ak spĺňa nasledovné podmienky: a) kontajnery musia byť vhodné na prepravu vína a smú sa používať len na tento účel; b) kontajnery musia byť celkom naplnené; c) kontajnery musia byť uzavreté tak, aby s nimi nebolo možné manipulovať a musí byť zabezpečené, že počas prepravy a skladovania neprebehnú žiadne operácie mimo dohľadu kontrolných orgánov Maroka alebo členských štátov spoločenstva; d) každý kontajner musí byť označený tak, aby bolo možné identifikovať kvalitu vína, ktoré obsahuje; e) príslušné víno možno prepravovať len v kontajneroch, ktorých kapacita neprevyšuje 25 hektolitrov. Dohoda vo forme výmeny listov je neoddeliteľnou súčasťou dohody o spolupráci a dočasnej dohody. Spoločenstvo podnikne všetky nevyhnutné kroky na zabezpečenie uplatňovania vyššie spomenutých opatrení s účinnosťou od 1. apríla 1977. Bol by som Vám vďačný, keby ste mohli potvrdiť, či Vaša vláda s týmto znením súhlasí." Môžem potvrdiť, že moja vláda súhlasí s týmto znením. Prijmite, prosím, výraz mojej najhlbšej úcty. Za vládu Marockého kráľovstva --------------------------------------------------